Aangesien almal van heinde en verre die Kaap oorgeneem het vir die Argus, toe besluit ek maar om ‘n ander rigting in te slaan.
Die weer was redelik warm in Pretoria en het so bietjie afgekoel in die swembad. Dis hoe die huis lyk waar ek gaan kuier het.
Oor die algemeen dink ek slegte skeidsregters/lynregters besluite balanseer hulself uit oor ‘n wedstryd of 2 maar wat die afgelope 2 weke deur ‘n ene Willie Roos gedoen is verdien ‘n opinie. Eers was dit hy wat eenoogig geblaas het in die wedstryd tussen die Stormers en die Bulle en op die uiteinde die Stormers van ‘n oorwinning beroof het. Almal het Rassie Erasmus beskuldig van suur druiwe toe hy vir Roos beskuldig het.
Gister as lynregter in die wedstryd tussen die Sharks en die Stormers was dit weereens hy maar die keer as lynregter. En ek praat nie net van die Schalk Burger geval nie. Bolla Conradie is vlak voor hom deur ‘n Shark speler met die elmboog geloop en hy het absoluut niks daaromtrent gedoen nie maar hy sien oor die hele breedte van die veld iets wat Schalk nie eens gedoen het nie.
Dit was goed om te sien toe Schalk terugkeer van sy 10 minute dat die skeidsregter hom onverskoning vra maar dit maak nog nie die situasie reg nie. Dit het 10 teen 1 die Stormers die wedstryd gekos.